03/03/2014 | Administración LocalMunicipal
Valdoviño
Anuncio de bases do XIV Festival do Entroido 2014 do Concello de Valdoviño

ANUNCIO A Xunta de Goberno Local do Concello de Valdoviño, en sesión ordinaria que celebrou o pasado doce de febreiro, aprobou as bases que rexerán no XIV Festival do Entroido 2014, polo que a efectos da súa difusión publicase o texto destas bases, así coma os modelos de solicitude de participación. O Concello de Valdoviño promove o XIV Festival de Entroido que se celebrará o vindeiro sábado 8 de marzo, ás 18.00 horas, na Casa de Cultura do Concello de Valdoviño. BASES QUE REXERÁN NO XIV FESTIVAL DO ENTROIDO 2014 NO CONCELLO DE VALDOVIÑO 1.–Poderán participar no XIV Festival de Entroido do Concello de Valdoviño as entidades legalmente constituídas e/ou grupos ocasionais que cumpran as condicións establecidas nas seguintes bases. En todo caso nomearase un representante debidamente autorizado para actuar en nome do grupo.2.–Para poder participar e optar as axudas económicas será imprescindible encher a solicitude de inscrición e os documentos anexos e entregalos na Casa de Cultura do Concello durante o mes de febreiro en horario de 11.00 a 13.00 horas e/ou de 16.00 a 19.00 horas nos días de luns a venres a partir da aprobación das bases.3.–O modelo de instancia e bases de inscrición facilitaranse na Casa de Cultura e estará dispoñible na páxina web do Concello.4.–Poderán participar no festival todas as persoas interesadas nas seguintes categorías: A) COMPARSA ADULTOS. –Considerarase comparsa o grupo de persoas integrado por un número igual ou superior a dez compoñentes debidamente disfrazados e gardando unha unidade temática na súa vestimenta e actuación. Poden optar a axuda económica por inscrición e a premios. B) COMPARSA INFANTIL. –Agrupacións formadas por un número igual ou superior a 10 persoas nas que polo menos o 50% dos seus componentes sexan menores de 18 anos. As comparsas infantís precisarán nomear a un representante maior de idade para poderen participar. As comparsas infantís rexeranse polas mesmas bases que todas as demais, e poden optar a axuda económica por inscrición, pero non poden optar a premios. EN TODOS OS CASOS A INSCRICIÓN É OBRIGATORIA PARA PODER OPTAR ÁS AXUDAS ECONÓMICAS. No suposto de que a comparsa se presente acompañada de carroza ou similar, será por conta daquela todo o necesario para garantir a seguridade tanto dos peóns como dos compoñentes das comparsas.5.–Cada comparsa deberá interpretar ante o público nas instalacións destinadas ao evento un máximo de dúas cancións ou de dúas parodias ou bem, dunha parodia e dunha canción. Polo menos unha delas terá que estar escrita e/ou ser interpretada en lingua galega, e un dos temas deberá obrigatoriamente versar sobre Valdoviño. As comparsas que necesiten música deberán facilitala ao Dpto. de Cultura en formato CD ou MP3 o mesmo día do festival.6.–O tempo máximo de posta en escena para cada comparsa será de 10 minutos. As comparsas que superen o tempo regulamentariamente establecido e permanezan no escenario despois de ser avisadas contará como penalización para o xurado.7.–Cada comparsa entregará no Concello copia das cancións ou guión das parodias a interpretar. Esta copia non ten porque acompañar á solicitude de inscrición mais si debe ser entregada antes da data de finalización do prazo.8.–O Concello de Valdoviño facilitará copia das cancións a interpretar aos membros do xurado e a aquelas persoas que as precisen para o correcto desenvolvemento do evento. O Concello non terá copias a disposición do público, porén, serán as propias comparsas as que libremente decidan distribuír a letra das súas cancións entre os asistentes ao festival. Dado o carácter humorístico desta festa tradicional, o Concello de Valdoviño non asumirá responsabilidade algunha acerca das letras, interpretacións e disfraces das comparsas e antroidos participantes 9.–O Concello de Valdoviño destina a cantidade máxima de 3.300,00 € en calidade de axudas para distribuír entre as comparsas participantes que teñan feito previamente inscrición atendendo ao escrito nas presentes BASES que se imputará á partida orzamentaria 338.48900 do orzamento do ano 2013, prorrogado para o ano 2014.10.–A cantidade destinada a axudas de participación será de 2.750,00 € e a cantidade máxima que recibirá cada comparsa que reunan as condicións e requisitos esixidos nestas BASES será de 300,00 € para as comparsas integradas por veciños do Concello de Valdoviño e de 250,00 € para as comparsas integradas por veciños de outros concellos e, en ambos casos, deben reunir as condicións e requisitos esixidos nestas bases. Considerarase como comparsa de Valdoviño aquela na que o 60% dos seus compoñentes formen parte do padron municipal. No caso de que esta cantidade estipulada non fose suficiente para as axudas a repartir entre as comparsas participantes, procederase a distribuír novamente e de forma proporcional o importe destinado a este fin. As dúbidas que se puidesen presentar en canto a cuestións referidas a este apartado serán obxecto de resolución por parte do persoal de Cultura encargado da organización.11. – No referido ás axudas, o día do festival farase entrega de vales simbólicos aos participantes Os pagamentos faranse efectivos mediante transferencia bancaria na conta sinalada na documentación de inscrición na que deberá constar o IBAN e sempre e cando se cumpran os requisitos establecidos.12.–Con independencia da axuda económica de participación establécense estas outras: Á MELLOR COMPARSA 2014: 250,00 €. AO MELLOR PASARRÚAS 2014: 150 €. AO MELLOR VESTIARIO 2014: 150 €. 13.–As axudas poderán ser acumulativas. Calquera outra decisión corresponderá ao xurado.14.–O xurado estará integrado por un representante de cada unha das comparsas que poderá votar a todas menos a aquela que representa. O día do festival presentarase ante o persoal da Casa de Cultura antes de que comece o pasarrúas para que se lle explique o sistema de puntuación. O representante elixido como xurado terá o obriga de permanecer no lugar habilitado para tal fin e de visionar todas as actuacións. O abandono por parte da persona do xurado sen previo aviso á organización e sen causa xustificada significará a descualificación da comparsa á que representa. Outros imprevistos serán solucionados atendendo ao punto 18. En caso de empate nos premios, a cantidade indicada repartirase a partes iguais entre as comparsas obxecto do mesmo. Como criterios de valoración o xurado terá en conta a orixinalidade e vistosidade do disfrace, a posta en escena, as letras das cancións ou parodias, a simpatía e a animación de rúa que realice o grupo participante. A resolución do concurso terá lugar o mesmo día 8 de marzo. A comparsa ganadora do premio “MELLOR COMPARSA” repetirá a interpretación, poñendo deste modo fin ao festival.15.–As comparsas inscritas asomen tamén o compromiso de desfilaren en pasarrúas e facendo a animación propia destas festas tradicionais polo percorrido que indicará a organización e que comprenderá o seguinte tramo: saída dende a estrada do centro de saúde do concello, saúdo a autoridades e xurado situados na terraza da Casa de Cultura, desfile pasando diante do edifico do xulgado e mercado e volta á entrada da Casa de Cultura. O pasarrúas dará comezo ás 18.00 horas. O Concello de Valdoviño resérvase o dereito de anulación do desfile por causa de forza maior.16.–A orde de actuación das comparsas e de desfile no pasarrúas corresponderase coa orde de inscrición.17.–A inscrición no concurso enténdese como aceptación plena das bases fixadas para o mesmo sen que poidan formularse reclamacións de ningunha clase e por ningún concepto contra o aquí regulamentado. O incumprimento dará lugar á descualificación automática da comparsa participante. Non serán admitidos comportamentos vexatorios ou de mal gusto que excedan o espírito crítico, satírico e lúdico do Entroido.18.–Os imprevistos e dúbidas que puidesen xurdir no desenvolvemento do concurso resolveranse segundo criterio dos responsables da área de Cultura do Concello de Valdoviño. O Concello de Valdoviño no se fai responsable das accións realizadas por grupos ou persoas disfrazadas non inscritas para desenvolvemento da presente actividade. En todo caso as persoas participantes deberán acatar as indicacións do persoal da Área de Cultura e/ou da Policía Local.19.–O día da celebración da actividade levantarase acta sobre premios acadados e imprevistos e posteriormente emitirase o informe correspondente para seguidamente poder proceder cos pagamentos que cumpridamente se deban de facer atendendo ao estipulado nas presentes bases.20.–Como anexo a estas bases figura a documentación para inscrición. En todo o que non está previsto nestas bases terá de aplicación supletoria a lei xeral de subvencións 38/2003. Valdoviño, 10 de febreiro de 2014. O alcalde José Antonio Vigo Lago.” Inscrición n.º SÁBADO 8 DE MARZO, ÁS 18 HORAS, NA CASA DA CULTURA DATOS DO/A REPRESENTANTE: Nome ______________________________________________________ N. I. F. ______________________ Enderezo ______________________ ____________________________ Teléfono _______________________ Correo electrónico ____________________________________________ CARACTERÍSTICAS DOS PARTICIPANTES  COMPARSA ADULTOS  COMPARSA INFANTIL Nome comparsa _____________________ Tema do disfrace _____________________ N.º compoñentes _________ Lugar de procedencia ______________________________ Títulos das cancións ou parodias a interpretar _________________________________ __________________________________________________________________________ Sinalar se traen carroza ou similiar _______________________________ Sinalar se traen persoas con dificultade de acceso ao escenario ________ _______________________________________________________________ O/a que asina é coñecedor/a e acepta as bases que rexen este Festival de Entroido do Concello de Valdoviño. En Valdoviño, a _______ de marzo de 2014. Asinado: DOCUMENTACIÓN A ACHEGAR COA SOLICITUDE OS ABAIXO ASINANTES DECLARAN: 1.–Que con data _________________ procedeuse a constituír a comparsa para o Entroido 2014 composta por: 2.–Que nesta data nomeouse a don/a ____________________________________________ Como representante da comparsa para as relacións co Concello de Valdoviño.3.–Que a Comparsa non dispón de conta bancaria habilitada como asociación ou entidade, e que como participante no Festival de Comparsas do Concello de Valdoviño 2014, solicita que o ingreso da axuda se faga en: NÚMERO DE CONTA __________________________________________________________ TÍTULAR (representante) ______________________________________________________ 4.–Que don/a _____________________________________________ non está incurso en causa algunha de incompatibilidade ou incapacidade para contratar e/ou recibir subvencións ou axudas da Administración Pública.5.–Que a comisión organizadora solicita a súa participación nas actividades relacionadas co XIV FESTIVAL DE COMPARSAS E DISFRACES DO CONCELLO DE VALDOVIÑO, con data de 8 de marzo de 2014.6.–Que está Comparsa comprométese a levar a cabo as actividades recollidas nas bases reguladoras.7.–De igual xeito os abaixo asInantes declaran: Estar ao corrente nas súas obrigas tributarias coa Administración central, autonómica e co Concello de Valdoviño. Estar ao corrente nas súas obrigas tributarias coa Seguridade Social. En Valdoviño, a _____ de marzo de 2014. Sinatura don/a representante habilitado da comparsa Asinado: ------------------ O ALCALDE-PRESIDENTE DO CONCELLO DE VALDOVIÑO, OU, NO SEU CASO, O/A CONCELLEIRO/A NO CAL DELEGUE OS ABAIXO ASINANTES DECLARAN: 1.–Que con data _________________ procedeuse a constituír a comparsa para o Entroido 2014 composta por: 2.–Que nesta data nomeouse a don/a ____________________________________________ Como representante da comparsa para as relacións co Concello de Valdoviño.3.–Que a comparsa arriba indicada, pertence á asociación/entidade __________________ _________________ con C. I. F._______________________ desde o ano ________________ 4.–Que a devandita asociación/entidade non está incursa en causa algunha de incompatibilidade ou incapacidade para contratar e/ou recibir subvencións ou axudas da Administración Pública.5.–Que a comisión organizadora solicita a súa participación nas actividades relacionadas co XIV FESTIVAL DE COMPARSAS E DISFRACES DO CONCELLO DE VALDOVIÑO, con data de 8 de marzo de 2014.6.–Que está comparsa comprométese a levar a cabo as actividades recollidas nas bases reguladoras.7.–De igual xeito os abaixo asInantes declaran: Estar ao corrente nas súas obrigas tributarias coa Administración central, autonómica e co Concello de Valdoviño. Estar ao corrente nas súas obrigas tributarias coa Seguridade Social. En Valdoviño, a _____ de marzo de 2014. Sinatura do/a representante habilitado da comparsa Asinado: ------------------ O ALCALDE-PRESIDENTE DO CONCELLO DE VALDOVIÑO, OU, NO SEU CASO, O/A CONCELLEIRO/A NO CAL DELEGUE O que se fai público para xeral coñecemento. Valdoviño, 17 de febreiro de 2014. O alcalde Asdo.: José Antonio Vigo Lago